cyanic-selkie/wikianc huggingface dataset:
Jon Anderson
Tekstforfatter
Anderson har skrevet mye av de mystiker-orienterte tekstene og temaene i Yes' utgivelser. Disse elementene har vært sentrale i Yes' framføringer, men dette har fra tid til annen også fremmedgjort andre bandmedlemmer, særlig Bruford og Rick Wakeman, noe som medførte at disse forlot gruppen. Tekstene er inspirert av ulike forfattere, som Leo Tolstojs Krig og fred (Gates of Delirium) og Hermann Hesses Siddhartha som skal være inspirasjonskilden til Close to the Edge. Fotnoter i Paramahansa Yoganandas Autobiography of a Yogi inspirerte til Yes-albumet Tales from Topographic Oceans, som er hovedsakelig skrevet av Anderson sammen med Howe. Temaer han kommer tilbake til er miljøvern, pasifisme og soldyrkelse.
Diskografi
For utgivelser med Yes, se Yes' diskografi.
La det swinge
«La det swinge» er en norsk sang som vant Melodi Grand Prix 1985 og senere Eurovision Song Contest samme år. Sangen er skrevet av Rolf Løvland og fremføres av duoen Bobbysocks, bestående av Elisabeth Andreassen og Hanne Krogh. Den var Norges første vinner av Eurovision Song Contest.
Melodi Grand Prix
Rolf Løvland ble invitert av NRK til å sende inn en sang til norske Melodi Grand Prix 1985 i Chateau Neuf i Oslo 30. mars 1985. Resultatet ble «La det swinge», og Løvland lot duoen Bobbysocks fremføre den. Sangen var en av ti som deltok i konkurransen og var nummer syv ut på scenen. Etter en spennende avstemning vant sangen konkurransen og ble dermed Norges bidrag til Eurovision Song Contest 1985 i Göteborg 4. mai.
Eurovision Song Contest
De neste dagene kom også plagiat-anklagene mot vinnermelodien, blant annet melodien «Lille stjerne» av den avdøde komponisten Herman Hermani. Ingen av anklagene førte frem, og «La det swinge» ble Norges bidrag i Eurovision Song Contest 4. mai.
I finalen
«La det swinge» ble fremført som 13. bidrag om kvelden 4. mai 1985 etter Italias Al Bano og Romina Power med «Magic Oh Magic» og før Storbritannias Vikki Watson med «Love Is». Etter en spennende avstemning vant «La det swinge» med 123 poeng – dette var Norges første seier i Eurovision Song Contest.
Seieren skapte gledesrus og jubel hjemme i Norge, og Bobbysocks ble tatt imot som helter hjemme i Norge etter seieren. «Med Bobbysjokket opplevde det norske publikum, og forsåvidt landets artister med, det ingen hadde trodd på: Det 'umulige' ble mulig. I et kort øyeblikk opplevde vi hvordan Europas oppmerksomhet vendte seg mot periferien, og det rystet oss ikke så lite å være i sentrum i 3 minutter.» skriver Geir Johnson i sin bok Norge i Melodi Grand Prix. I uken etter seieren spilte NRK radio «La det swinge» hele 429 ganger – tilsvarende 20 timer.
Poeng
Oversikt over hvor mange poeng som ble gitt til «La det swinge» i Eurovision Song Contest 1985:
Før musepekeren over flagget for å se landsnavnet. Land som ikke ga poeng til Norge, er ikke med i oversikten.
Innspillinger
Sangen ble spilt inn i en engelskspråklig versjon, kalt «Let It Swing» med tekst av Rolf Løvland og Alix Zandra. I 1985 kom en singel på vinyl ut med den engelskspråklige teksten «Let It Swing» på A-siden, og norskspråklige «La det swinge» på B-siden (Bahama BHRS 7003).
Svenske Ingela Forsman oversatte teksten til svensk, med tittelen «Låt det svänga». Den ble spilt inn av blant andre Stefan Borsch, Ingmar Nordströms og Jan Welander – alle i 1985. 2010 spilte også det svenske dansebandet Wahlströms inn låten på albumet Vårt älskade 80-tal. Den svenske hardrockgruppa Black Ingvars covret også låten på albumet Schlager Metal fra 1998.
Leverkusen
Leverkusen er en by i søndre del av den tyske delstaten Nordrhein-Westfalen. Den har omkring 159 000 innbyggere (2012) og et areal på 78,85 km². Leverkusen er kjent for sin store kjemi- og legemiddelindustri Bayer AG.
Geografi
Byen ligger på Rhinens høyre side nesten midt imot Köln på elvens venstre side. Foruten Köln er også Bergisch Gladbach en naboby.
Historie
Den første bebyggelsen på byens område kom på 1100-tallet. Disse områdene tilhørte grevskapet og senere hertugdømmet Berg. I 1815 kom området under Preussen og havnet i provinsen Jülich-Kleve-Berg, fra 1824 Rheinprovinz. I 1815 var den lokalt sentrum, men alt i 1819 kom området under Solingen. I 1857 ble Neukirchen, Hitdorf og Opladen byer. I 1862 etablerte apotekeren Carl Leverkus en fabrikk i nærheten av Gemeinde Wiesdorf ved Rhinen. Området kalte han Leverkusen etter familiens bosted.
Bayer AG har dominert byens moderne historie. Bayer AG etablerte seg i byen gjennom å kjøpe Dr. Carl Leverkus & Sons i 1891 – Dr Leverkus og hans hjem ga altså senere navn til den byen som ble skapt i 1930. Bayer begynte å bruke navnet Leverkusen på fabrikkområdet for et postkontor. Den prøyssiske statsbanen grunnla i 1803 Eisenbahn-Hauptwerkstätte Opladen som fram til nedleggelsen i 2003 var en av byens viktigste arbeidsgivere ved siden av Bayer.
1. april 1930 fikk byen sitt nåværende navn i forbindelse med at Schlebusch, Steinbüchel og Rheindorf ble slått sammen med Wiesdorf til en by – byen Leverkusen var skapt. Leverkusen som industriby vokste seg sterkere i de kommende årene. Under andre verdenskrig var Bayer AG (IG Farben) en viktig del av krigsindustrien og byen ble bombet. Etter krigen ble byen gjenoppbygget. I 1963 nådde Leverkusen 100 000-grensen og ble klassifisert som storby. I 1960 hadde byene Hitdorf och Monheim blitt bydeler i Leverkusen. I 1975 fulgte sammenslåingen med Opladen og Bergisch Neukirchen som ble deler av Leverkusen.
Kommunikasjoner
Leverkusen har god forbindelse til det tyske motorveinettet. Fra nordøst passerer A1 fra Hamburg – Bremen – Dortmund og videre mot Köln. Den krysses i Autobahnkreuz Leverkusen av A3 fra Arnhem i Nederland og videre søerover mot Frankfurt am Main og Passau ved Østerrikes grense.
Byen passeres videre av to jernbanelinjer, som begge passerer Köln.
På ca. 30 minutter med bil når man også Köln-Bonn Airport også kalt Konrad Adenauer Flughafen.
Industri
Det helt dominerende konsernet i byen er kjemikjempen Bayer AG som i prinsippet skapte byen. Bayer har her sitt hovedkontor og Leverkusen har vært sentrum for foretaket siden 1912. Det store Bayerkorset i neon er et tydelig symbol for byen. Det er ingen tilfeldighet at fotballaget fra begynnelsen var Bayers bedriftslag, og Bayer har helt dominert byens næringsliv noe som de senere år har blitt et problem når selskapet har redusert sin virksomhet.
Sport
Leverkusen markedsfører seg som die Sportstadt (idrettsbyen) og har flerfoldige tyske mestere i blant annet friidrett, basket og håndball. Byens sport samles i Sportpark Leverkusen, svømmehallen CaLevornia og Smidt-Arena. TSV Bayer 04 Leverkusen har en rekke ulike seksjoner som konkurrerer på elitenivå, blant annet tilhører damelaget i håndball Tysklands fremste. I friidrett har man en rekke olympiske vinnere og medaljevinnere. Fotballaget Bayer 04 Leverkusen, som i dag er registrert som selskapet Bayer 04 Leverkusen Fußball GmbH, spiller i Bundesliga og har internasjonalt nivå. Laget startet som arbeidernes fotballag i kjemikonsernet Bayer AG. Leverkusen hadde også et basketlag i høyeste liga, Bayer Giants Leverkusen som akkurat som fotballaget er en del av TSV Bayer 04 Leverkusen. Basketballaget solgte Bundeslige-lisensen sin til Düsseldorf, fordi de mistet hovedsponsoren sin (Bayer). De spiller nå i Regionalliga West.
Eero Lehtonen
Eero Reino Lehtonen (født 21. april 1898 i S:t Michel, død 9. november 1959 i Helsingfors) var en finsk friidrettsutøver.
I OL 1920 i Antwerpen ble Lehtonen nummer seksen i lengdehopp med resultatet 6,28 meter, et resultat som ikke var godt nok for å kvalifisere seg til finalen. Han deltok også i tikamp, men gav opp underveis.
Fire år senere, i OL 1924 i Paris vant Lehtonen femkampøvelsen igjen, denne gang med 14 poeng, foran ungareren Elemér Somfay (16 poeng) og amerikaneren Robert LeGendre (18 poeng). Konkurransen gikk inn i historiebøkene, da Robert LeGendre i den første øvelsen satte ny verdensrekord i lengde med 7,765. Han var imidlertid ikke påmeldt til lengde.
Elias Monsen Aardal
Elias Monsen Aardal (født 6. august 1880 i Årdal i Breim, død 1968) var en norsk lærer og forfatter, fra Breim i Gloppen kommune. I 1955 gav han ut ei minnebok frå hjembygda Årdal, med skildringer fra 1890-årene. Han gav også ut to diktsamlinger, der den ene hadde tema fra hjembygda Breim.
Han flyttet til Oltesvik i Gjesdal og senere til lærergarden på Sporaland rett nord for Sviland i Sandnes kommune.
Se også
Liste over kjente personer fra Gloppen kommune
Altaj kraj
Altaj kraj (russisk Алта́йский край, Altajskij kraj) er et territorium (kraj) i Russland og et av de 85 føderasjonssubjektene i Den russiske føderasjon. Hovedstaden er Barnaul, arealet er 169 100 km² og innbyggertallet er 2 607 426 (2002).
1514 Ricouxa
1514 Ricouxa er en hovedbelteasteroide og går i bane innenfor asteroidefamilien Amneris. Den ble oppdaget 22. august 1906 av Max Wolf ved Landessternwarte Heidelberg-Königstuhl i Heidelberg.
Altaj kraj
Altaj kraj må ikke forveksles med den tilgrensende republikken Altaj, et annet føderalt område i Russland, men som har status som en av landets tolv delrepublikker.
Origo (nettsted)
Origo.no var et norsk sosialt nettsamfunn med vekt på interaksjon, spesielt på organisasjons- og lokalplanet. Origo tillot brukere og brukergrupper å opprette såkalte «soner», som blant annet kunne bestå av blogger, billedalbum, kalendre og debattfora. Medlemskapet var gratis.
Nettstedet ble drevet av Origogruppen AS, og flere av utviklerne var også engasjert i arbeidet med det lukkede nettsamfunnet Underskog gjennom selskapet Bengler. Aviser tilknyttet A-pressen brukte Origo i sin kommunikasjon med sine lesere ved å samle stoff fra sonene i sin region og publisere dette både på trykk og i nettavisen.
Nettstedet ble nedlagt ved utgangen av oktober 2016, men stoffet var tilgjengelig i uredigerbar form også etter nevnte dato frem til juni 2019.
Bjørkevedflue
Bjørkevedflue (Phytobia betulae) er en liten flue tilhørende familiegruppen minérfluer (Agromyzidae) hvor larven lever i stammen til bjørk. Den er trolig vanlig i det meste av Norge. Bjørkevedflue er omtrent 5 mm lange og for det meste svart på farge.
Larvene er tynne og svært lange, opptil 3 cm lange. De lever i vekstsonen, mellom barken og veden hos bjørk. Den etterlater seg noen tynne ganger, men de vokser igjen uten at treet tar skade. De gjenvokste gangene synes som uregelmessige brunere striper. Vanligvis tar ikke treet skade av bjørkevedfluen, men den økonomiske verdien på tømmeret kan bli redusert.
Vidar Johnsen
Vidar Johnsen (født 1972 i Haugesund) er en norsk musiker. Han er kjent som vokalist og gitarist i den norske musikkgruppen Vamp.
Allerede som 12-åring debuterte han på en større scene. Bandet han var med i på den tiden, Tropical News, varmet opp for Nazareth under en konsert i Haugesund. Som 13-åring opptrådte han som solist på NRK-programmet Halvsju.
I 1986 vant han en talentkonkurranse i regi av av Se og Hør. Som premie fikk han platekontrakt med Arco Trading. Singlen «Vår eneste jord» nådde andreplass på den nasjonale radiohitlisten «Norsktoppen» på NRK P1.
Sin andre platekontrakt signerte Johnsen i 1994, med MajorStudio, der Vamp general Øyvind Staveland var en av hovedaksjonærene, med blandt annet daværende Vamp-medlemmer Torbjørn Økland og Carl Øyvind Apeland. Johnsens første soloalbum kom året etter (1995) og fikk tittelen "Cover Me".
I 1999 valgte Jan Toft å slutte som vokalist og frontfigur i Vamp. De første årene var Vidar Johnsen bare turnévokalist for Vamp, og han valgte selv å ikke medvirke på albumet En Annen Sol som ble utgitt i 2000. Da Vamp ga ut Månemannen i 2002, var Johnsen en fullverdig del av bandet for publikum, selv om han var på kontrakt i bandet. I tillegg til å synge på CD-en, spilte han gitar, tangentinstrumenter og perkusjon på enkelte av sporene. Han skrev også musikken til fire av låtene, blant dem "Fuglane vett" som ble mye spilt på radio, og som de senere årene har vært en av Vamps konsertfavoritter.
I 2005 skrev og produserte Johnsen sitt andre soloalbum "Dance of Lust" me ''albumet ble ikke gitt ut før i november 2022. I 2005 ble Vamp albumet Siste stikk sluppet og som ble deres andre alnum med Johnsen som vokalist''. Dette Vampalbumet ble det første som nådde toppen av VG-lista som det mestselgende albumet i Norge.
Høsten 2006 startet han samarbeidet med den svenske musikeren Peter Nordberg. Sammen ga de i september 2007 ut albumet Ord og ögonblick som ble nominert til Spellemannprisen 2007 i klassen popgruppe.I 2008 gav de ut sitt andre album "Mål og Mening" og i jqnuqr 2010 slapp de sitt tredje album "I ild og vatten" og trilogien var fullbyrdet. Albumene solgte til sammen 120 000 eksemplarer og duo'n gjorde over 300 konserter på 4 år.
I 2012 kom Vidar Johnsens første album på dialekt "Galskapens Land" som høstet gode kritikker hos musikkanmelderene. Single'n fra albumet "Inn i mitt liv" er blitt en folkekjær låt og nærmer seg nå 2 millioner streams bare på Spotify uten spilletid på Riksdekkende radio. Albumet er Johnsens hittil siste album forruten "Dance of lust" som ble produsert i 2005 men som ikke ble lansert før november 2022 i anledning Johnsens 50 årsmarkering.
Hydrat
Et hydrat er en term innen uorganisk og organisk kjemi som brukes for å indikere at et stoff inneholder vann.
Hydrater i organiske forbindelser
I organisk kjemi, hydrat er en forbindelse dannet ved tilsetning av vann eller dets elementer til en annen molekyl. For eksempel etanol, CH3-CH2-OH, kan betraktes som et hydrat av eten, CH2= CH2, dannet ved tilsetning av H til en C og OH til den andre C. Et molekyl av vann kan elimineres, for eksempel ved tilsetning av svovelsyre. Et annet eksempel er klorhydrat, CCl3-CH (OH)2, som kan dannes ved reaksjon mellom vann med kloral, CCl3-CH = O.
Hydrater i uorganiske forbindelser
Hydrater av uorganiske salter "inneholder vannmolekyler kombinert i et bestemt forhold som en integrert del av krystall» som enten er bundet til et metall senter, eller som har krystallisert med metallkomplekset. Slike hydrater er også sagt å inneholde vann av krystallisering eller vann av hydrering. Hvis vannet er tungtvannet, hvor hydrogen er involvert er isotopet deuterium, deretter ordet deuterate kan brukes i stedet for hydrat.
Hydrater i oljeindustrien
Hydrater kan anta ulike former, for eksempel som en «sørpe» i oljerørledning eller som store «linser» i gassystemer. Hydrater oppstår i en hydrokarbongass/vann-blanding. I all hovedsak oppstår hydrater av metangass, men også av de andre av lette hydrokarbon-gassmolekyler og vann. Gasser som har tyngre molekyler enn butan vil ikke kunne skape hydrater.
Hydrater dannes under relativt høyt trykk og lave temperaturer (under 20-30 grader celsius). Merk at hydrater kan eksistere ved 25 grader celsius dersom trykket er tilstrekkelig høyt. En utvikling mot utvinning på større havdyp og lavere temperaturer gjør problematikken knyttet til hydrater enda viktigere.
Vannet vil skape en gitterstruktur, der gassmolekylene vil bli fanget i et hulrom. 1 m³ hydrat inneholder ca. 0,8m³ vann og 150- 170Sm³ gass. Man har funnet at hydratene kan gjennomgå tre faser: først oppfører de seg som løs kramsnø. Etter en stund blir de klebrige og klumper seg sammen som seige snøballer. Disse ”snøballene” tetter rørledninger og ventiler og skaper problemer.
Hydrater unngås i praksis ved å tilsette metanol eller glykol, som fungerer på samme vis som frostvæske på bil. Metanol eller glykol binder vannet slik at det ikke får anledning til å danne hydrater. Dersom metanol eller glykol er tilsatt hydrokarbonet, blir metanol/glykol skilt fra hydrokarbonet, vannet fjernes og metanol/glykolen brukes på nytt (regenerering). Dette skjer i behandlingsanlegget på plattform eller på land. En ulempe er at det trenges relativt mye frostvæske for å forhindre hydratdannelse. Videre må man utforme robuste system (egne rørledninger for frostvæske, regenerering av brukt frostvæske osv.) for å unngå at tilførselen av frostvæske ikke svikter. Dette kan være en utfordring i seg selv, især på store havdyp.
Ved Shell sitt gassmottak på Aukra, Ormen lange anlegget ligger reservoaret 120 kilometer ut i norskehavet og på nesten 3000 meters havdyp. Dette har ført til store utfordringer da det er høyt trykk og lav temperatur som kan forårsake hydrater og tette gassrørledningene. Der har de løst problemet med at de injiserer MEG (Monoetylenglykol) i produksjonsstrømmen ved brønnhodet, de har to 6" MEG-rørledninger for kontinuerlig injeksjon, da det vil by på enorme kostnader og problemer om en rørledning ville tette seg.
Raastoff
Raastoff er et norsk rockeband med base i Oslo. Raastoff ble startet av Raymond Coll i 1979. I 1981 tok bandet en pause til det oppstod igjen i 1987. Bandet erklærte seg selv dødt i 2003 med utgivelsen «22 Fotsaar til ingen nytte». Raastoff spilte en blanding av rock, prog. rock og ny-veiv.
Eplerose
Eplerose kan sikte til:
Traktaten om Den europeiske unions virkemåte
Traktaten om Den europeiske unions virkemåte (TEUV) utgjør sammen med traktaten om Den europeiske union (EU-traktaten) det primære rettsgrunnlag (primærretten) for det politiske system i Den europeiske union. Begge traktater omtales samlet som Lisboa-traktaten, oppkalt etter byen hvor det i 2007 ble oppnådd enighet om visse endringer i traktatgrunnlaget.
TEUV omhandler regler for EUs institusjoner og de ulike politikkområdene. Dette med unntak for Den felles utenriks- og sikkerhetspolitikken som er plassert i TEU.
TEUV ble vedtatt som «Traktaten om Det europeiske økonomiske fellesskap» (EØF-traktaten) av 1957, som sammen med Euratom-traktaten utgjør Roma-traktatene. Siden 1957 har det blitt gjort flere endringer. Den første kom i 1965 ved Brussel-traktaten og deretter ved Den europeiske enhetsakt i 1986, Maastricht-traktaten i 1992, Amsterdam-traktaten i 1997, Nice-traktaten i 2001 og senest ved Lisboa-traktaten i 2007.
Som følge av Maastricht-traktaten i 1992 ble navnet endret til «traktaten om opprettelse av Det europeiske fellesskap» (EF-traktaten). Dette navnet beholdt traktaten inntil 1. desember 2009, da Lisboa-traktaten trådte i kraft og traktaten skiftet navn til «Traktaten om Den europeiske unions virkemåte» (TEUV).
Jussi Kurikkala
Juho «Jussi» Samuli Kurikkala (født 12. august 1912 i Kalajoki, død 10. mars 1951) var en finsk langrennsløper som var aktiv på 1930- og 40-tallet.
I de tre verdensmesterskapene i 1937, 1938 og 1939 vant han to gull- og en sølvmedalje, blant annet ble han verdensmester på 18 km i 1939. Størst suksess hadde han i VM 1941 i Cortina d'Ampezzo, der han tok gull på stafetten og 50 km, samt sølv på 18 km. Etter andre verdenskrig ble imidlertid dette mesterskapet erklært som ugyldig av FIS, slik at disse medaljene ikke har offisiell status.
Klemetsrud skole
Klemetsrud skole er en 1–7 skole (Barneskole) beliggende på Klemetsrud i bydel Søndre Nordstrand. Den ble åpnet i 1867.
Skolen er en Connect-skole. Skolen har en årlig tradisjon med tur til Hudøy leirskole i regi av elevenes foresatte.
Fuglsetfjorden
Fuglsetfjorden er en fjordarm på sørsiden av Sognefjorden i Høyanger kommune i Sogn og Fjordane. Den strekker seg omtrent 8 kilometer fra innløpet og inn til bygda Førde som ligger i fjordbotnen.
1515 Perrotin
1515 Perrotin er en hovedbelteasteroide. Den ble oppdaget 15. november 1936 av André Patry ved Observatoire de Nice i Nice.
432 Pythia
432 Pythia er en hovedbelteasteroide. Den ble oppdaga den 18. desember 1897 av Auguste Charlois fra Observatoire de Nice i Nice. Den er oppkalt etter Pythia, seersken ved orakelet i Delfi.
Cagliari Calcio
Cagliari Calcio er en italiensk fotballklubb fra byen Cagliari på Sardinia.
Cagliari Calcio ble grunnlagt den 20. august 1920. Deres eneste seriemesterskap ble vunnet i 1969–1970. Cagliari spiller sine hjemmekamper på Stadio Sant'Elia.
Spillerstall
Oppdatert 21. mars 2023.
Salomo
Salomo (hebraisk: – Šĕlōmô, «fred»; gresk:  – Solomṓn; arabisk: سُلَيْمَان – Sulaymān) var ifølge Bibelen sønn av David og hans etterfølger på tronen.
Israels storhetstid var på sitt høyeste under ham, og han huskes for å ha bygget tempelet i Jerusalem. Han sies å ha vært usedvanlig rik og prektig, og landet opplevde utallige velsignelser under hans styre. Han skal ifølge 1. Kongebok kapittel 11 ha hatt rundt 700 hustruer og 300 elskerinner. Disse fikk ham til å bygge templer også for andre guder enn den jødiske.
Salomo var sønn av David og Batseba og het opprinnelig Jeddidja. Han var nokså ung da han ble konge. Det fortelles at han i en drøm fikk høre at han kunne be Herren om noe, og han bad da om visdom. Derfor ble han en usedvanlig vis konge.
Han holdt på med å bygge tempelet og andre bygninger i syv år. Han gjorde også mye for administrasjonen i riket. Det var hovedsakelig fred i riket i hans regjeringstid. Mot slutten av sin regjeringstid sies det imidlertid at han begynte å oppføre seg dårlig fordi han var blitt påvirket av noen av sine hustruer som tjente andre guder. Det førte til oppstander i riket. En natt kom en engel til Salomo, og sa han hadde handlet galt. Av den grunn skulle riket bli splittet. Men av hensyn til løftet som ble gitt til hans far David, skulle han få beholde riket til sin død.
Etter hans død ble Israel delt i to riker. Salomos sønn var Rehabeam (1. Krønikebok 3: 10), men like etter hans tronbestigelse fulgte ti stammer Jeroboam og gjorde ham til konge. Derfor ble landet delt i tistammeriket i nord og tostammeriket i sør, hvor Rehabeam beholdt makten kun over Juda og Benjamin.
Salomo regnes i jødisk og kristen tradisjon som forfatter av de fleste Ordspråkene, av hele Forkynneren og Høysangen, og noen av Salmene.
Salomo er også nevnt i Koranen, hvor han blir regnet blant profetene.
FA-cupen 1896/97
FA-cupen 1896/97 var den 26. sesongen av den engelske FA-cupen. Finalen, som ble spilt 10. april 1897, ble spilt mellom Aston Villa og Everton. Også denne sesongen ble finalen spilt i Crystal Palace i London.
Tor Arne Uppstrøm
Tor Arne Uppstrøm (født 20. mai 1943) er en medieomtalt norsk forretningsmann, kunsthandler, galopphesteier og eiendomsinvestor.
Uppstrøm ble enstemmig frikjent etter å ha blitt urettmessig anklaget for bedrageri og underslag i 2010. Etter at han ble innblandet med Carl Fredrik Seims urettmessige uttak på 17 millioner kroner fra Bergen-verftet Mjellem & Karlsen som de to kjøpte i 2002. På 2000-tallet oppholdt Uppstrøm seg i London.
Henrik Bjørnstad
Henrik Bjørnstad (født 7. mai 1979 i Lørenskog) er en norsk tidligere profesjonell golfspiller og golfkommentator. Han spilte fast på den amerikanske PGA-touren i 2006 og 2010, som første nordmann noensinne, og fra 2007 til 2009 på Nationwide Tour. Før oppholdet i USA spilte Bjørnstad i Norden og Europa, herunder flere sesonger på European Tour.
Opp og ned mellom tourene
Bjørnstad ble profesjonell allerede som 18-åring i 1997. Han deltok i to turneringer på Challenge-touren denne sesongen, men fikk også innpass i Linde German Masters på Europatouren. Her ble han nummer 41, og tjente sin til da største sjekk på cirka 50 000 kroner. I neste sesong spilte han fast på Challenge-touren, og fikk med seg fire topp ti-plasseringer etter å ha klart cutten tolv ganger. Dette førte til en 18.-plass på pengelisten. Han spilte også tre Europatour-turneringer, men klarte ikke cutten i noen av dem.
I 1999 spilte han for første gang fast på Europatouren, men han klarte cutten kun seks ganger, og med en 149.-plass på pengelisten Order of Merit fikk han ikke beholde kortet og måtte derfor tilbake på Challenge-touren i 2000. Her ble det kun én topp ti-plassering, men på høsten kvalifiserte han seg på ny til Europatouren via tourskolen i Spania.
Etablert på Europatouren
Neste sesong ble enda bedre. I Hong Kong Open i desember 2001 lå han an til å vinne en større turnering for første gang i karrieren. Takket være et kunstslag på hull 18 klarte imidlertid José María Olazábal å kapre seieren, og Henrik ble nummer to. Han klarte også en tredjeplass i Scandinavian Masters og syvendeplass i Scottish PGA Championship. Totalt tjente han 388 000 euro og ble nummer 61 på pengelisten.
Etter en god innledning på 2003-sesongen ble han plaget med både skader og sykdom, og han avsluttet sesongen med fem missede cutter på de syv siste turneringene. Det ble ingen topp ti-plasseringer denne sesongen, og han endte på 111. plass på pengelisten med 175 000 innspilte euro.
Pause fra golfen
25. plassen i Qatar Masters ble hans beste plassering i 2004. Han spilte totalt 14 turneringer dette året, men klarte cuten kun fem ganger. Han tjente kun 25 811 euro og ble nummer 205 på pengelisten.
Så langt i karrieren hadde Bjørnstad spilt uten noe profesjonelt støtteapparat rundt seg, blant annet takket være økonomisk hjelp fra alpinist Lasse Kjus og snowboardkjører Terje Håkonsen, som i 1999 hadde hjulpet ham med 75 000 kroner hver. I tillegg hadde advokat Arne Steen vært en viktig støttespiller. Nå var han imidlertid lei av livet som profesjonell golfspiller, og midtveis i 2004-sesongen annonserte han at han ønsket å ta en pause fra golfen på grunn av manglende motivasjon. I stedet begynte han som snekker.
Ny satsing i 2005
I juni 2005 møtte Bjørnstad Golfforbundets nye sportssjef Jan-Erik Aalbu, som fortalte golfforbundets nye satsing Team Norway. Dette skulle bli det profesjonelle støtteapparatet Bjørnstad hadde savnet mens han spilte på Europatouren. Henrik hadde allerede begynt å trene golf igjen, og bestemte seg etter hvert for igjen å satse på golfen. Han deltok i flere turneringer i Norge og Sverige denne sommeren. På P4 Tour ble det blant annet seier i Vestfold Open på Vestfold Golfklubb i juli, og annenplass i Telehuset Open. Han vant også en Amatour-turnering på Miklagard. Han ble tildelt wild card til Scandinavian Masters, hvor han endte på en sterk 18. plass.
Kvalifisering til PGA-touren
På høsten deltok han i kvalifiseringen til Europatouren 2006. På det første av totalt tre kvalifiseringstrinn vant han turneringen på St. Annes Old Links, men røk ut med en 43. plass på annet trinn på Golf Costa Ballena i Spania. På forhånd hadde han imidlertid gjort det klart at han denne høsten skulle satse på å kvalifisere seg til PGA-touren 2006 i USA, og ville uansett ikke ha deltatt på et eventuelt siste kvalifiseringstrinn.
I USA endte han på sjetteplass på første kvalifiseringstrinn, som ble spilt på TPC of Tampa Bay i Florida. På annet kvalifiseringstrinn fortsatte han det gode spillet, og kom på niendeplass på Bayonet Golf Course i California. Dermed var han klar for siste kvalifiseringstrinn, som ble spilt 30. november til 5. desember på Orange County National i Florida. Der endte han etter seks runder på en delt 13. plass, 13 slag under par, og sikret med det tourkortet for sesongen 2006. Som første nordmann noensinne var han klar for fast deltagelse på verdens største golftour. Tidligere hadde kun Thomas Nielsen spilt én uoffisiell turnering på PGA-touren i 1998.
2006: Første sesong på PGA-touren
I sin første turnering, Sony Open in Hawaii, klarte Bjørnstad cuten, men endte på en etter eget utsagn litt skuffende 59. plass. I sesongens andre turnering, Buick Invitational to uker senere, ble det delt 10. plass på Bjørnstad, og hans tredje største premiesjekk så langt i karrieren, pålydende 117 300 dollar. Takket være denne plasseringen var han også kvalifisert til FBR Open uken etterpå, og fulgte der opp med en 12. plass og 109 200 dollar i premie.
Mens han spilte i Europa hadde Bjørnstad som regel benyttet seg av venner og bekjente som caddie, men foran 2006-sesongen bestemte han seg for å finne en profesjonell caddie med erfaring fra PGA-touren. I de tre første turneringene lånte han Suzann Pettersens caddie gjennom to år, Mark Fulcher. Etter de gode resultatene i disse tre første turneringene bestemte Fulcher seg for å fortsette å jobbe for Bjørnstad, og avsluttet dermed sitt samarbeid med Pettersen.
I perioden som fulgte gikk det tyngre for Bjørnstad, med fire missede cuter på seks turneringer. I Bank of America Colonial så det ut til at han var tilbake i form, med årsbeste og seks under par på andrerunden, og etter tre dager lå han på sjetteplass, to slag bak lederen. Men sisterunden gikk han seks slag over par og endte på 40. plass. Han spilte også uken etterpå, den syvende turneringen på like mange uker, før han tok en ukes fri i forkant av kvalifiseringen til US Open, som fant sted 5. juni og gikk over 36 hull. Her lyktes han ikke, og i turneringen samme uke misset han på ny cutten.
2007–2009: Nationwide Tour
Bjørnstad klarte ikke å komme blant de 125 beste på PGA-tourens pengeliste som ble direkte kvalifisert til spill neste sesong, og heller ikke blant de 150 beste som fikk delvis spillerett. Etter at det ble klart at Bjørnstads manager John Elliott hadde levert påmeldingen til PGA-tourens kvalifiseringsskole for sent, måtte Bjørnstad spille på Nationwide Tour i 2007-sesongen. Pengepremiene på denne touren er en femtedel av premiebeløpene på PGA-touren. Også 2008 og 2009 ble tilbragt på Nationwide Tour. I oktober 2009 ble det klart at han hadde spilt inn nok penger til å kvalifisere seg for PGA-touren 2010.
2010: PGA Tour
Bjørnstad hadde en svak sesong i 2010 og klarte cuten i bare ni turneringer. Med dette endte han på 188. plass på pengelisten. Ettersom han ikke klarte å beholde spilleretten på PGA-touren, besluttet han å legge opp 15. november 2010.
Storgata (Tromsø)
Storgata er Tromsøs hovedgate. Gata har mange spise- og utesteder samt butikker og er gågate fra Fredrik Langes gate til Bispegata. Gata domineres av eldre toetasjes trehus selv om mange funkis- og nyere bygg har blitt reist siste tiår. Den ble anlagt som en rett gate i de første tiårene på 1800-tallet. Tromsøs aller første gater, Sjøgata, Strandgata, Skippergata hadde fulgt kystlinjen og slanget seg langs kaianleggene.
I sør fortsetter Storgata og bytter navn til Strandvegen, og i nord går den sammen i Skippergata før den skifter navn til Hansjordnesgata. Ved midnattssol er hele Storgata belyst siden den er nord-sørgående.
Byplan
Opprinnelsen til Storgata er amtmann Sommerfeldt plantegning for den fire år gamle byen. Her ble det foreslått et rektangulært gatemønster. Omkring år 1800 bygde kjøpmennene Hans A. Giæver og Peder Figenschou sine gårder etter denne planen. I dag er det bare Figenschous gård i Storgata 84 (i dag ligger Burger King her) som har beholdt plasseringen. Indirekte fikk disse bygningene stor betydning for Tromsøs byplan ettersom senere bygninger ble lagt i en rett linje. Tromsø sentrum var ferdig utbygd på 1870-tallet og ble utsatt for få endringer før 1950-tallet. Det ble i etterkrigstiden foreslått flere reguleringsplaner som forutsatte riving av trehusbebyggelse, bygging av betonghus og bredere gater. Dette ble bare sporadisk gjennomført, noe som har resultert i at flere nyere bygårder tilsier en bredere Storgate. For å hindre spredning av branner, gjorde man flere av Storgatas tverrgater ekstra brede, såkalte branngater. Tollbodallmenningen (Nordre Tollbodgate), Bispegata, Torget og Strandskillet tjente som branngater. Siden det på 1800-tallet ikke var tilgjengelig brannslukkingsutstyr som rakk høyere enn til andre etasje, ble to etasjer maksimal byggehøyde. Selv om det i de siste tiår har blitt bygd høyere hus enn to etasjer, domineres fortsatt Storgata av toetasjes hus.
Kjente bygninger langs Storgata
Macks ølbryggeri hovedkontor og fabrikkanlegg ble etablert i 1877. I samme bygg som Mack ligger Tromsøs eldste pub i drift, Ølhallen etablert i 1928.
I Storgata 42 vokste filosofen, juristen og fjellklatreren Peter Wessel Zapffe opp. Peters far var apoteker Fritz G. Zapffe som utrustet flere av Amundsens polarekspedisjoner. I overetasjen ligger restauranten og baren Peppermøllen som er rikt dekorert med fotos fra polareksepdisjoner. I førsteetasjen lå fra 1984 utestedet Le Mirage.
Bjørkegallmidder
Bjørkegallmidder (Eriophyidae) er en familiegruppen med svært små midder (edderkoppdyr). De lever av å suge plantevæske i knopper og blad av bjørk. Midden forårsaker at det dannes galler der den lever. Disse kan være kuleformede oppsvulminger i knoppen eller på bladet. Noen arter danner galler som et filtaktig belegg, noen korte hårlignende utvekster på bladene.
Storgata (Tromsø)
Kjente bygninger langs Storgata
I Storgata 53 ligger Andresen Vaapenforretning som er en av landsdelens eldste jakt-, fiske og friluftsutstyrsbutikker. Den har vært i drift i fem generasjoner siden 1870, da våpensmed Anton Andresen fra Frosta startet virksomheten.
Tromsø domkirke bygd i nygotisk stil i tre 1861. Kirka er omkranset av Kirkeparken. I parken finnes monument med liste over tromsøværinger som døde på grunn av andre verdenskrig og en byste av komponisten Adolf Thomsen. Trehusene vest for Kirkeparken var fra 1820-30-tallet et håndverkstrøk hvor kobbersmeder, urmakere, hattemakere og bøkkere hadde hus og verksteder. Etter Tromsøs første reguleringsplan etter 1840-tallet ble det foreslått å anlegge en tverrgate fra Storgata til Vestregata fra Domkirka. På grunn av motstand mot rivning av en gård ble den foreslåtte gata bare til et smug. Dette smuget kalles Lehne-småttet etter kjøpman Hilmar Lehne som drev forretning her fra 1875 til 1924. Storgata 56, som nå huser el.butikken JM Hansen, er bygd i en stilbladning av klassissime og sveitserstil.
Rødbanken som er populært navn på SpareBank 1 Nord-Norges hovedbygg, oppført i jugendstil 1909 til 1915 (Storgata 65) og er den mest ruvende bygningen på Storgata.
Torgallmenningen med ishavsfangsmonument avduket til byens 200-årsjubileum i 1994. Ved vestlige hjørne ligger det katolske bispesetet som opprinnelig var oppført som en kjøpmannsgård på 1820-tallet. Amfisenteret Veita er et kjøpesenter i flere etasjer langs Storgatas nordside. Verdensteatret er Nord-Europas eldste kino som fortsatt er i drift, lokalene det tidligere var billettsalg er det nå en populær kafé. I en empiregård i Storgata 95 fra 1838 ligger nå Perspektivet Museum. Gården ble bygd for kjøpmann Johan F.D. Mack som hadde innvandret fra Braunschweig i Tyskland. I 1911 var denne bygningen eid av arbeiderbevegelsen og var Folkets hus. Den ble fredet i 1942. Forfatteren Cora Sandel bodde i dette huset fra 1901.
Urdalsgården (Storgata 106) var fra 1860 bokhandleren og forleggeren Mikal Urdal. Forleggeren gav ut mange skillingsviser, men nå mest kjent for å ha utgitt første roman av den den syttenårige Knud Pedersen som senere byttet navn til Knut Hamsun. Romanen solgte dårlig I 1834 ble Tromsø bispesete og biskopen bosatte seg i Storgata 110, dette gav navnet Bispegata til tverrgata.
Sjømannshjemmet bygd for kjøpmann Hillebert Pettersen omkring 1860 (Storgata 112) er en av de første bygninger i Tromsø bygd i sveitserstil. Fra 1886 til 1924 var det et St. Elisabeths hospital drevet av katolske nonner før det ble sjømannshjem.
Kultur- og idrettsarrangement i Storgata
Hver sommer er Storgata start- og målområde for Midnight sun marathon.
Under Tromsø Internasjonale Filmfestival i januar har det i mange år vært rigget (det vil si måket) til en snøkino på torget hvor skuelystne som ikke har fryktet frostskader har kunnet se kortfilmer fra området foran Den katolske bispegården.
Flora og fauna
Bortsett fra plen og noen trær i domkirkeparken, er det minimalt med vegetasjon i Storgata. Dyreliv begrenser seg til byduer og aggressiv kebabmåse. Fra Storgatas tverrgater er naturen på Tromsdalstind-massivet synlig.
Pauli Pitkänen
Pauli Einar Pitkänen (født 4. november 1911 i Nilsiä, død 28. september 1941) var en finsk langrennsløper.
Han ble to ganger verdensmester i stafett (1938 og 1939). I 1938 gikk han stafetten sammen med Jussi Kurikkala, Martti Lauronen og Klaes Karppinen, mens han i 1939 hadde med seg Olavi Alakulppi, Eino Olkanuora og Klaes Karppinen. I 1938 ble han også individuell verdensmester på distansen 18 km.
Bergkrystall
Bergkrystall er betegnelsen på klare og gjennomsiktige krystaller av kvarts. De er vanlige i hydrothermale ganger, der varmt vann på flere hundre grader med oppløste mineraler har strømmet gjennom sprekker og hulrom i bergarten og dannet utfellinger av kvarts og andre mineraler. I disse såkalte drusene i berget er krystallene blitt dannet som geometriske søyler.
Bergkrystall er en pryd- og smykkestein, men er ganske vanlig i Norge og ikke særlig verdifull. Den ble brukt i steinalderen, men det er vanskelig å fastslå i hvilket omfang. Man har ved utgravninger funnet redskaper av bergkrystall. Senere i vikingtiden ble bergkrystall slipt og brukt som perler og amuletter.
On Parole
On Parole er et studioalbum av heavy metal-bandet Motörhead.
Bergkrystall
Den romerske vitenskapsmannen Plinius den eldre trodde bergkrystall var permanent, frosset is. («Regnvann og ren snø er absolutt nødvendig for at den skal dannes, og derfor tåler den ikke varme, men kan bare brukes for å holde væsker som drikkes kalde.» ) Etter renessansen ble bergkrystall omfattet med større interesse på grunn av sin evne til å splitte lys i spektrum i 60° vinkel. Industriell produksjon av produkter av kvarts og bergkrystall har foregått i et par hundre år.
On Parole
Albumet ble spilt inn i to strekk, i september 1975 og desember 1975 – februar 1976. Det var ment som bandets debutalbum, men plateselskapet United Artists takket nei til å publisere det. De ga det likevel ut i 1979, i kjølvannet av suksessen til Overkill og Bomber, som begge ble utgitt tidligere samme år på Bronze Records. Motörhead hadde allerede gitt ut de fleste låtene i ny innspilling på det som faktisk ble deres debut – Motörhead fra 1977.
Bergkrystall
Noen steder er krystallene lange og smale, andre steder tykke og korte, ved noen forekomster har krystallene karakteristiske striper på overflaten, eller bestemte flater er redusert eller fremhevet. Slik får de en særpreget form fra sted til sted, ettersom trykk, temperatur og kjemiske forhold varierer. Krystaller kan vokse seg store når de får tid på seg. Ofte har store krystaller grodd i flere omganger, etter hvert som de har fått ny «næring» - mer supervarmt vann som kvarts løses opp i. I fantomkrystaller kan man se en eller flere krystaller inne i en krystall. Ofte kan bergkrystaller også ha særegne inneslutninger, som for eksempel tynne nåler av rutil på kryss og tvers inne i krystallene.
On Parole
Lucas Fox' originale trommespor ble erstattet av Phil Taylor på alle låtene unntatt «Lost Johnny».
Bergkrystall
I folketroen ble bergkrystall kalt dvergstein, ettersom man tenkte seg at det var dvergene som smidde den. Budeier kunne skjære hull i melkebøtten og sette en «dvergnagle», dvs. en propp av gjennomsiktig «dvergstein», i hullet. Tussene trodde da hullet var åpent, og at melken ville renne ut. Da tok de seg ikke bryet med å hindre budeiene i melkingen.
Funn
I Norge er bergkrystall funnet på en rekke lokaliteter, som Bardu, Drammen, Evje, Halden, Hardangervidda, Hattfjelldal, Haukelifjell, Lierne, Norefjell, Tinn og Valdres.
Start Norge
Start Norge er en norsk studentorganisasjon stiftet i 2002 som fokuserer på innovasjon og entreprenørskap blant studentene. Start Norge er representert på alle universiteter i landet samt de fleste høyskolene.
Initiativet bak Start Norge kom hovedsakelig fra studenter fra teknologimiljøene ved Norges teknisk-naturvitenskapelige universitet i Trondheim og ved Norges landbrukshøgskole (nå Norges miljø- og biovitenskapelige universitet) i Ås. Organisasjonen ble formelt stiftet 5. november 2002. Start Norge står bak arrangementer og aktiviteter arrangert i og på tvers av lokallagene. Organisasjonen er frivillig drevet av studenter ved høyskoler og universiteter i Norge.
Pr. 2021 består organisasjonen av 18 lokallag og med en overordnet styret. Hver høst avholdes det en generalforsamling hvor det velges et nytt styre. Tidligere har det vært et overordnet styre og ledelse, men vedtektsendringer vedtatt på generalforsamlingen 2020 gjorde om på organisasjonsstrukturen. Styret består nå av syv personer med vervene leder, nestleder, Venture Cup-koordinator, markedsansvarlig, kommunikasjonsansvarlig, HR- og opplæringsansvarlig og økonomiansvarlig. Styret blir valgt under generalforsamling på høsten, og trer inn i rollene sine 1. februar det påfølgende året.
Arrangementer
Det holdes om lag 70 arrangementer i året i regi av lokallagene, slik som Jentemiddagen/Kvinnemiddagen, Gründerjakten, Mixer og Norwegian Game Awards. Det viktigste arrangementet til Start Norge er Venture Cup. Venture Cup er en forretningsplankonkurranse som holdes over hele landet og i samarbeid mellom Start Norge, McKinsey & Company og andre samarbeidspartnere.
Hvert år arrangerer Start Norge to årlige Start Forum, i samarbeid med to respektive lokallag. Under Start Forum har alle medlemmene fra samtlige lokallag mulighet til å møte opp og delta på strategi- og ledersamling, erfaringsutveksling og et sosialt program. Forrige vårforum ble avholdt 5. - 8. mars 2020 i Lillehammer i regi av Start LHMR. Høsten 2020 arrangeres høstforum av Start Gjøvik i Gjøvik.
1516 Henry
1516 Henry er en hovedbelteasteroide. Den ble oppdaget 28. januar 1938 av André Patry ved Observatoire de Nice i Nice.
Liste over departementsråder i Justisdepartementet
Liste over departementsråder i Justisdepartementet viser departementsrådene i Justis- og beredskapsdepartementet, tidligere Justis- og politidepartementet.
Aleksander Herresthal
Aleksander Herresthal (født 24. desember 1974) er en norsk regissør og TV-produsent i Seefood TV.
Herresthal er utdannet ved regilinjen på Statens Teaterhøgskole i Oslo og har skrevet, regissert og produsert teater, revy, reklamefilm og TV-programmer.
Han har satt opp flere revyer og teaterstykker, og i 2005 hadde han regien på standup-showet Ka e vitsen med Dagfinn Lyngbø. Siden 2007 har han regissert og produsert TV-produksjoner.
Herresthal har tidligere sittet i juryene for Norsk dramatikkfestival, Gullruten, Komiprisen og International Emmy Awards. Han har også vært programleder for TV-serien XS: Kultur.
Thaksin Shinawatra
Thaksin Shinawatra (thai: ทักษิณ ชินวัตร ; født 26. juli 1949 i Sankamphaeng i Chiang Mai-provinsen) er en thailandsk politiker, tidligere statsminister i landet og var leder for det nå oppløste partiet Thai Rak Thai.
I 2016 bestemte Thailands rettsvesen at myndighetenes avgjørelse om inndragelse av hans to thailandske pass ikke skulle reverseres.
Bakgrunn og karriere
Thaksin Shinawatra er av kinesisk bakgrunn. Hans hjemstavn i Kina er Meixian i provinsen Guangdong.
Han er grunnlegger og tidligere sjef for firmaet Shin Corporation, som kontrollerer bl.a. Thailands største mobiltelefonoperatør — Advanced Info Service. Thaksin er en av landets rikeste personer. I 2007 kjøpte han den engelske fotballklubben Manchester City som han i 2008 solgte til en gruppe arabiske investorer.
Thaksin var tidligere oberstløytnant i det thailandske politiet. Han fikk et statsstipend i 1973 og reiste til USA der han tok universitetsgraden master in criminal justice fra Eastern Kentucky University i USA (1975) og Ph.D. fra Sam Houston State University, USA (1996).
Thaksin var partileder i det politiske partiet Palang Dharma fra 1996, og opprettet partiet Thai Rak Thai i 1998. Han fikk sin første regjeringspost i 1994, da han tjente som utenriksminister. Han ble statsminister 9. februar 2001. 20. september 2006 ble han avsatt ved et statskupp i landet, mens han var i New York i møte i FN. Etter kuppet kunngjorde han at han trakk seg fra politikken, men krevde samtidig en snarlig gjeninnføring av demokratiet. Etter at hans politiske allierte vant valget i desember 2007 vendte han den 28. februar 2008 tilbake til Thailand, hvor han ble pågrepet men løslatt mot kausjon. Han har vært på flukt fra Thailands rettsvesen, etter at han unnlot å returnere fra et besøk til Kina i forbindelse med OL i 2008. I ni måneder, fra 4. november 2009 til 23. august 2010, var Thaksin rådgiver for den kambodsjanske regjeringen.
Omstridt
Thaksin er en omstridt toppolitiker i Thailand, men har lenge hatt stor støtte i deler av befolkningen.
Korrupsjonsanklager og dom
Etterforskning av korrupsjonsanklager mot Thaksin, resulterte i en rettssak. I forkant (februar 2008) dro han til Thailand for å svare på anklagene, men etter et besøk i Beijing i forbindelse med OL-åpningen returnerte han ikke til Thailand, og dermed var han landsflyktig da rettssaken startet på den datoen som han allerede hadde blitt forkynt.
Sven Erik Svedman
Sven Erik Svedman (født 13. oktober 1946) er en norsk diplomat og politiker (Høyre). Han var president i EFTAs overvåkningsorgan (ESA), utnevnt for perioden fra 1. september 2015 til 31. desember 2017.
Thaksin Shinawatra
Korrupsjonsanklager og dom
Thailands rettsvesen avsa i 2008 en dom mot Thaksin, in absentia, som lyder på 2 års fengsel for korrupsjon.
Sven Erik Svedman
Han har vært utenriksråd og statssekretær i Utenriksdepartementet i Jan P. Syses regjering (1989–1990). Han er utdannet siviløkonom fra Universitetet i Lund. Svedman har vært ekspedisjonssjef i UD og minister ved Norges ambassade i Washington, ambassadør i Tel Aviv, og ambassadør i Paris. Fra 2007 til 2014 var han ambassadør i Berlin. Deretter var han sjeføkonom i Utenriksdepartementet frem til han ble utnevnt som president i ESA i 2015.
Thaksin Shinawatra
Korrupsjonsanklager og dom
Etter at han flyktet fra Thailand opphold han seg mye i London, Hongkong, Singapore og Dubai.
Sven Erik Svedman
Svedman ble i 2000 utnevnt til kommandør av Den Kongelige Norske Fortjenstorden og ble i 2005 utnevnt til kommandør med stjerne av St. Olavs Orden.
Thaksin Shinawatra
Korrupsjonsanklager og dom
Thaksin har også montenegrinsk statsborgerskap.
Krasnojarsk kraj
Krasnojarsk kraj (russisk Красноя́рский край, Krasnojarskij kraj) er et territorium (kraj) i Russland og et av de 85 føderasjonssubjektene i Den russiske føderasjon. Hovedstaden er Krasnojarsk, arealet er 2 339 700 km² og innbyggertallet er 2 966 042 (2002).
Thaksin Shinawatra
Korrupsjonsanklager og dom
I 2019 fratok kong Maha Vajiralongkorn ham alle kongelige æresbevisninger, og arméen fratok ham også en orden som de hadde gitt ham.
«Rødskjorte-bevegelsen»
Thaksin fikk støtte fra «rødskjortebevegelsen».
Claudia Losch
Claudia Losch (født 10. januar 1960 i Wanne-Eickel) er en tidligere tysk friidrettsutøver. Hun vant det tyske innendørsmesterskapet i kule i 1983, 1984, 1987, 1988 og 1989 i tillegg ble hun tysk mester ni ganger på rad fra 1982 til 1990. I OL 1984 i Los Angeles ble hun olympiamester foran rumenske Mihaela Loghin og australske Gael Martin.
Thomas Ince
Thomas Ince eller Tom Ince er navnet til flere personer:
1517 Beograd
1517 Beograd er en hovedbelteasteroide. Den ble oppdaget 20. mars 1938 av Milorad B. Protić ved Beograd.
Lov og orden
'Lov og orden er et gammelt uttrykk, men det kan her mere spesifikt vise til: